Poj Niam thiab Kev Ntxhov Siab 

Kev ntxhov siab yog dab tsi? 

Kev ntxhov siab yog thaum yus muaj kev txhawj xeeb, tshee los sis ntshai txog 

tej yam yuav muaj tshwm sim. Cov kev xav rau tej yam xwm txheej li no yeej 

tsis txawv txav qhov twg. Kev ntxhov siab yog ib txoj hauv kev uas tej zaum 

pab kom yus nco faj rau tej xwm txheej nyuaj pem hauj lwm, pab kom yus rau 

siab saib ntawv, los sis pab kom yus kub siab rau kev yuav npaj mus hais lus. 

Muab hais los, nws yog kev pab rau yus xwb. Tiamsis, thaum yus tswj tsis tau 

kev ntxhov siab es nws ua rau yus tsis pom qab nyob, nws yeej nyuaj heev. 

Kev ntxhov siab uas ua tsis meej xeeb yog dab tsi? 

Kev ntxhov siab uas ua tsis meej xeeb muaj tshwm sim thaum muaj kev ntxhov 

siab ntau dhau uas cuam tshuam nrog yus lub neej txhua hnub xws li thaum 

mus hauj lwm, mus kawm ntawv, los sis ua rau yus tsis muaj siab nyob nrog yus 

tsev neeg thiab tej phooj ywg. Kev ntxhov siab uas ua tsis meej xeeb yog ib qho 

kev mob hlwb loj heev. 

Kev ntxhov siab uas ua rau tsis meej xeeb yog ib qho kev mob hlwb muaj ntau 

heev nyob teb chaws Mekas. Ib xyoos twg, muaj txog 40 million tus pej xeem 

Mekas uas muaj kev ntxhov siab. Poj niam muaj kev ntxhov siab ob npaug ntau 

tshaj txiv neej. Kev ntxhov siab uas ua rau yus tsis meej xeeb yog ib yam mob 

uas muaj txoj hauv kev los pab kho tau, tiamsis tsawg tshaj 37% ntawm cov uas 

muaj kev ntxhov siab uas ua rau tsis meej xeeb thiaj tau txais kev pab kho xwb. 

Hom kev ntxhov siab uas ua rau tsis meej xeeb loj 

tshaj yog dab tsi? 

Nws muaj ntau hom kev ntxhov siab uas ua rau tsis meej xeeb. Nyias muaj nyias 

tus cwj pwm thiab raug tib neeg ib tug txawv ib tug. 

• Kev ntxhov siab uas ua tsis meej xeeb los sis Mekas hu ua Generalized 

anxiety disorder (GAD) kev ntxhov siab uas ua tsis meej xeeb yuav ua rau ib 

tug neeg muaj kev nyuaj siab ntxhov plaws txog tej yam yooj yim hauv lub neej 

xws li tsev neeg los sis nyiaj. Nws muaj tshwm sim txhua hnub los sis yuav ua 

rau tsaug tsis taus zog thaum tsaus ntuj. Kev ntxhov siab GAD nrog rau kev 

ntxhov siab uas ua rau tsis meej xeeb muaj feem tshwm sim ua ke tau. 

• Ceeb tsis meej xeeb Txoj kev ceeb tsis meej xeeb yog thaum pheej nyob 

nyob es lam cia li ceeb, nrog rau kev xav thiab ntshai yam tsis muaj dab tsi 

tshwm sim, los sis tsis muaj kev ceeb toom los cia li lam ceeb. Tab txawm 

tias tsis muaj teeb meem phom sij dab tsi los yeej tseem muaj feem cia li 

lam ceeb tsis meej xeeb thiab. 

• Kev rhiab thiab ntshai heev nws yog thaum muaj kev rhiab thiab ntshai loj 

heev txog tej yam me me uas twb tsis txaus ntshai li. Tej yam no muaj xws li 

rhiab thiab ntshai caij dav hlau los sis ntshai nrog tib neeg coob nyob ua ke. 

Cov tsos mob ntawm kev ntxhov siab tsis meej xeeb 

yog dab tsi? 

Kev ntxhov siab tsis meej xeeb muaj ntau yam tsos mob. Ib tug neeg muaj tsos 

mob txawm ib tug. Cov tsos mob no muaj feem yuav cuam tshuam nrog yus 

lub neej thiab txoj kev yus nrog lwm tus ua ke. 

Muaj ntau yam tsos mob ntawm kev ntxhov siab tsis meej xeeb. Cov tsos mob 

nram qab no muaj nrog rau ntau yam kev ntxhov siab tsis meej xeeb: 

• Kev xav txhawj xeeb los sis kev ntseeg 

• Kev xav txog tej yam ntshai phem heev 

• Lwm yam tsos mob rau lub nrog cev xws li lub plawv dhia ceev ceev los 

sis cia li xeev siab 

• Kev pauv txawv txav ntawm tus cwj pwm es cia li tsis kam ua tej yam 

khoom uas yav tas los ib txwm nyiam ua 

Dab tsi ua kom muaj kev ntxhov siab tsis meej xeeb? 

Muaj ntau yam uas ua rau kom muaj kev ntxhov siab tsis meej xeeb. Tiamsis, 

ib tug poj niam yuav txawm ib tug. Cov tsos mob uas tshwm sim tshaj yog: 

• Tej yam xwm txheej puas siab ntsws uas tshwm sim thaum tseem yau los 

sis thaum twb loj tiav niam tiav txiv lawm 

• Roj ntsha pauv thaum lub caij coj khaub ncaws 

• Tsev neeg muaj keeb kwm txog kev ntxhov siab tsis meej xeeb, los sis 

lwm yam kev mob hlws tsis meej xeeb 

Cov kev pab kho yog dab tsi? 

Rau ib txhia neeg, nrhiav kev kho yuav pab tau cov tsos mob. Muaj ntau txoj 

kev kho los pab koj tswj cov tsos mob no txhua hnub xws li: 

• Qhuab ntuas (nrog lws tus tham txog kev mob hlwb) 

Txoj kev pab no yog thaum mus nrog ib tug kws pab kev mob hlwb tham. 

Thaum nrog tus kws no, neb ob leeg yuav sib pab tswj koj kev ntxhov siab. 

• Tshuaj 

Tshuaj yuav pab kho tsis tau kev ntxhov siab uas ua tsis meej xeeb, tiamsis 

nws pab ua kom cov tsos mob nqig zog. Kws kho mob muaj cai muab 

tshuaj rau kev ntxhov siab. Cov tshuaj uas feem coob siv los pab rau kev 

ntxhov siab yog tshuaj tiv thaiv kev nyuaj siab, tshuaj tiv thaiv kev ntxhov 

siab (xws li benzodiazepines), thiab cov tshuaj beta-blockers uas pab kom 

txhob nyuaj siab. 

FDA lub Koos Haum rau Poj Niam Kev 

Noj Qab Nyob Zoo 

www.fda.gov/womens 

Nrog koj tus kws kho mob tham seb txoj kev pab twg thiaj zoo rau 

koj. Koj yuav tsum tham nrog koj tus kws kho mob txog cov kev pab 

ntawm cov tshuaj, teeb meem uas muaj feem tshwm siv yog noj cov 

tshuaj, thiab kev phiv ntawm cov tshuaj yuav noj ua ntej kom pib siv 

los sis ua ntej koj tsum tsis siv lawm. 
 

 

 

Poj Niam thiab Kev Ntxhov Siab 

Kev noj qab nyob zoo cuam tshuam nrog kuv kev 

mob hlwb tau li cas? 

Cov neeg uas lub cev noj tsis qab nyob tsis zoo yuav muaj teeb meem nrog 

kev mob hlwb ntau tshaj. Cov uas muaj kev mob loj (ntev) xws li ntshav 

qab zib thiab mob plawv muaj feem muaj kev ntxhov siab nyuaj siab ntau 

dua. Txawm tias yus muaj mob loj lawm los nws tsis tau txhais hais tias 

yus yuav muaj kev puas siab puas ntsws mob hlwb xws li kev ntxhov siab 

uas ua tsis meej xeeb. Tiamsis yog muaj ob yam no tib si lawm los koj yuav 

tsum paub tias tsis yog koj ib leeg xwb. Muaj kws kho mob thiab ntau pab 

pawg uas yuav txhawb koj. Kev noj mov zoo thiab lwm yam cwj pwm xws 

li qoj ib ce kom muag, dhia, los sis nyob ntsiag to ua twb zoo xav yuav pab 

koj kev noj qab nyob zoo thiab pab kom kev ntxhov siab tsawg zog. 

Yog koj xav hais tias koj muaj kev ntxhov siab tsis 

meej xeeb koj yuav ua li cas? 

Teev caij mus ntsib kwv kho mob. 

Thaum koj mus ntsib kws kho mob thawj zaug, lawv yuav kuaj seb koj puas 

muaj kev puas siab puas ntsws mob hlwb. Thaum ntawd, lawv yuav xa 

koj mus ntsib ib tug kws pab txog kev puas siab puas ntsws thiab kev mob 

hlwb. 

Koos tes nrog kev pab kho koj. Ua siab loj txog cov tsos mob thiab mloog 

kom paub tias koj muaj ntaus txoj kev xaiv. Tawm suab hais qhia yog koj 

xav tias ib txoj hauv kev yuav pab tau ntau wdua lwm txoj. 

Txais kev pab los ntawm cov neeg koj ntseeg. Cov neeg koj ntseeg siab 

yuav pab tau koj ua lub neej txawm tias koj muaj kev ntxhov siab tsis meej 

xeeb. Nrhiav koj cov phooj ywg thiab pawg neeg uas koj paub tias yuav 

mloog koj tham txog kev ntxhov siab thiab pab koj rau lub sij hawm nyuaj 

siab. 

Yog koj txhawj txog koj txoj kev puas siab puas ntswv, sau ntawv los sis 

hu rau Suicide Crisis Lifeline ntawm 988 tam siv. 

Koj yeej hu tau rau tus xov tooj pab cawm no txhua lub sij hawm 24/7. Tus 

xov tooj no muaj kev pab dawb, thiab yuav tsis tham qhia rau leej twg txog 

koj kev nyuaj siab. Tus xov tooj no yog muaj rau koj thiab cov neeg koj hlub 

nyob hauv teb chaws Mekas. Hu rau 911 yog koj los sis ib tug neeg koj 

paub txais kev phom sij, los sis coj tus neeg ntawd mus rau ib lub chaw kho 

mob emergency tam siv. 

Koj yuav tsum paub dab tsi txog kev ntxhov siab tsis 

meej xeeb thiab thaum cev tsis tab seeb? 

Yog koj xav hais tias koj yuav xeeb tub, cev tab tom tsis tab seeb, los sis 

menyuam tseem noj niam mis, koj yuav tsum nrog kws kho mob tham 

txog cov tshuaj koj noj rau kev ntxhov siab. Qee yam tshuaj muaj feem 

cuam tshuam thiab tsim teeb meem rau tus menyuam uas tseem xeeb 

hauv plab. Kev puas siab puas ntsws mob hlwb uas tsis tau txais kev pab 

kuj yuav cuam tshuam tsim teeb meem rau tus menyuam hauv plab thiab. 

Yog menyuam tseem noj niam mis, qee yam tshuaj kuj muaj feem tawm 

nrog cov kua mis mus rau tus menyuam. Nrog koj tus kws kho mob tham 

seb txoj kev pab twg thiaj zoo rau koj thiab koj tus menyuam. 

Qee zaus yuav ntxhov siab heev thaum tseem xeeb menyuam hauv plab 

los sis yog ib leej niam tshiab. National Maternal Mental Health Hotline 

muaj kev pab rau kev puas siab puas ntsws. Txoj kev pab no yog pab dawb, 

pab yam tsis tham qhia rau leej twg, thiab muaj pab 24/7. Hu los sis sau 

ntawv rau 1-833-9-HELP4MOMS (1-833-943-5746). 

Nrog koj tus kws kho mob tham txog tag nrho cov kev pab no. 

Tham txog kev pab thiab kev pheej hmoo txog cov teeb meem 

uas muaj feem tshwm siv. Koj tus kws kho mob yuav teb tau koj 

cov lus nug. Neb ob leeg yuav txiav txim seb txoj kev pab twg 

thiaj zoo rau koj. 

Lub koos haum FDA pab poj niam kev noj qab nyob zoo yog tus tswv tsim daim ntawv qhia cov lus muaj tseeb no. 

Cov lus no yog ib qho kev qhia xwb, thiab twb qhia tsis tas txhua yam. Nco ntsoov mus nrog koj tus kwv kho mob 

tham kom meej tshaj vim cov lus qhia no yuav paub tsis tas npaum li nrog ib tug kws kho mob tham kiag. 

Xav paub ntxiv txog poj niam thiab kev ntxhov siab, mus saib rau ntawm: 

www.fda.gov/womens 

Poj Niam thiab Kev Ntxhov Siab (Hmong) May 2023